

REPUBLIKA HRVATSKA

VUKOVARSKO-SRIJEMSKA ŽUPANIJA



OPĆINA TOVARNIK

OPĆINSKI NAČELNIK

KLASA: 400-02/24-01/01

URBROJ: 2196-28-01-24-4

Tovarnik, 08.10.2024.

***Bilješke uz financijska izvješća za razdoblje od 01.01. – 30.09.2024.***

**Bilješke uz obrazac PR-RAS**

**Prihodi i rashodi poslovanja**

Ukupno ostvareni prihodi poslovanja u izvještajnom razdoblju (01.01.2024. do 30.09.2024.) iznose **1.668.368,64 eura** (šifra 6), a sastoje se od sljedećih vrsta prihoda:

* prihodi od poreza **425.509,85 eura** (šifra 61),
* pomoći iz inozemstva i od subjekata unutar općeg proračuna **778.298,02 eura** (šifra 63),
* prihodi od imovine **397.584,06 eura** (šifra 64),
* prihodi od upravnih i administrativnih pristojbi, pristojbi po posebnim propisima i naknadama **66.426,71** (šifra 65),
* prihodi od prodaje proizvoda i robe te pruženih usluga, prihodi od donacija te povrati po protestiranim jamstvima **550,00 eura** (šifra 66).

Pomoći iz inozemstva i od subjekata unutar općeg proračuna (šifra 63) znatno su povećane u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 636.522,44 eura, a najvećim dijelom se odnose na fiskalno izravnanje. U ovom izvještajnom razdoblju do povećanja je došlo uplatom predujma za projekt *Zaželi – Brinemo o vama!* u iznosu od 247.500,00 eura.

Prihodi od upravnih i administrativnih pristojbi, pristojbi po posebnim propisima i naknadama (šifra 65) znatno su smanjeni u odnosu na ostvarenje u istom izvještajnom razdoblju prethodne godine. Isti prihodi su, u izvještajnom razdoblju prethodne godine, ostvareni u iznosu od 123.513,38 eura, a odnosili su se na općinske pristojbe i naknade, ostale upravne pristojbe i naknade, prihode od vodnog gospodarstva, doprinose za šume, ostale nespomenute prihode, komunalne doprinose i komunalne naknade. U izvještajnom razdoblju prethodne godine uplaćen je doprinos za šume u iznosu od 83.613,07 eura, dok je u ovom izvještajnom razdoblju takva uplata izostala zbog čega je nastala značajna razlika. U ovom izvještajnom razdoblju povećane su općinske pristojbe i naknade (grobna naknada i usluga rada bagerom) te komunalne naknade, a povećanje je uzrokovano dinamikom uplate komunalnih i grobnih naknada.

Ukupno ostvareni rashodi poslovanja u izvještajnom razdoblju (01.01.2024. do 30.09.2024.) iznose **1.557.401,38 eura** (šifra 3*)*, a sastoje od sljedećih vrsta rashoda:

* rashodi za zaposlene **370.817,44 eura** (šifra 31),
* materijalni rashodi **721.598,55 eura** (šifra 32),
* financijski rashodi **2.339,20 eura** (šifra 34),
* pomoći dane u inozemstvo i unutar općeg proračuna **164.585,48 eura** (šifra 36),
* naknade građanima i kućanstvima na temelju osiguranja i druge naknade **150.600,47 eura** (šifra 37),
* ostali rashodi **147.460,24 eura** (šifra 38).

Materijalni rashodi (šifra 32) su u istom izvještajnom razdoblju prethodne godine iznosili 437.919,27 eura te su povećani zbog globalnog poremećaja na tržištima građevinskih materijala, proizvoda i usluga.

Ostali rashodi (šifra 38) su u istom izvještajnom razdoblju prethodne godine iznosili 209.779,98 eura, a odnosili su se na naknadu šteta od posljedica olujnog nevremena koje je zadesilo područje Općine Tovarnik u srpnju 2023. godine.

**Prihodi i rashodi od nefinancijske imovine**

U izvještajnom razdoblju (01.01.2024. do 30.09.2024.) nisu ostvareni prihodi od nefinancijske imovine.

Ukupno ostvareni rashodi od nefinancijske imovine u izvještajnom razdoblju (01.01.2024. do 30.09.2024.) iznose **287.918,90 eura** (šifra 4), a sastoje se od sljedećih vrsta rashoda:

* rashodi za nabavu proizvedene dugotrajne imovine 286.231,40 eura (šifra 42),
* rashodi za dodatna ulaganja na nefinancijskoj imovini 1.687,50 (šifra 45).

Rashodi za nabavu proizvedene dugotrajne imovine (šifra 42) su u istom izvještajnom razdoblju prethodne godine iznosili 56.354,74 eura, značajno povećanje u tekućem izvještajnom razdoblju odnosi se na izradu projektne dokumentacije za dječji vrtić u Ilači, projekt ulaganja u objekt dječjeg vrtića u Tovarniku, radove na svlačionici NK Hajduk u Tovarniku, izgradnju dječjeg igrališta u centru Tovarnika, postavljanje kućišta za nadzor brzine te na nabavu opreme.

**Bilješke uz obrazac OBVEZE**

Stanje obveza na dan 01. siječnja 2024. godine, odnosno donos obveza iz Izvještaja o obvezama na dan 31. prosinca prethodne godine iznosi **225.272,72 eura** (šifra V001).

Ukupne obveze u izvještajnom razdoblju (01.01.2024. – 30.09.2024.) iznose **1.728.166,81 eura** (šifra V002).

Podmirene obveze u izvještajnom razdoblju iznose **1.746.691,06 eura** (šifra V004).

Stanje obveza na kraju izvještajnog razdoblja iznosi **206.748,47 eura** (šifra V006).

Stanje dospjelih obveza na kraju izvještajnog razdoblja iznosi **58.562,14 eura** (šifra V007), od čega je 43.350,50 eura polog jamstva na sto godina za reciklažno dvorište.

Stanje nedospjelih obveza na kraju izvještajnog razdoblja iznosi **148.186,33 eura** (šifra V009), a odnosi se na obveze za rashode poslovanja i obveze za nabavu nefinancijske imovine.

Bilješke sastavila

Ivana Katalenić,

Referent za računovodstvo i financije

\_\_\_\_\_\_\_\_\_\_\_\_\_\_\_\_\_\_\_\_